भारतीय महिला टीम ने वर्ल्ड कप के सेमीफाइनल में ऑस्ट्रेलिया को हराकर फाइनल में जगह बनाकर रचा इतिहास ! - Front Page Truth
Home HINDI NEWS भारतीय महिला टीम ने वर्ल्ड कप के सेमीफाइनल में ऑस्ट्रेलिया को हराकर...
भारतीय महिला टीम ने वर्ल्ड कप के सेमीफाइनल में ऑस्ट्रेलिया को हराकर फाइनल में जगह बनाकर रचा इतिहास !
हरमनप्रीत की पारी से 34 साल बाद एक बार फिर हम लॉर्ड्स में खड़े हैं, क्या इतिहास दौहराया जाएगा ?
जैसा की सभी जानते हैं कल भारतीय महिला टीम ने वर्ल्ड कप के सेमीफाइनल में ऑस्ट्रेलिया को हराकर फाइनल में जगह बना ली और एक इतिहास रच दिया. भारतीय टीम अब 23 जुलाई को क्रिकेट के मक्का कहे जाने वाले लॉर्ड्स में मेजबान इंग्लैंड के खिलाफ फाइनल खेलेगी.भारत की महिला क्रिकेट टीम जिस तरह से लय मे है तो उम्मीद पूरी है इतिहास रचा जाएगा.
आज से 34 साल पहले भारतीय पुरुष टीम ने लॉर्ड्स में ही फाइनल खेला था और जीता भी था. एक बार फिर लॉर्ड्स में इतिहास रचने का मौका है.
आपकी जानकारी के लिए हम आपको बात दें कि ठीक 34 साल पहले कपिल देव की अगुवाई में भारतीय टीम वर्ल्ड कप खेलने इंग्लैंड पहुंची थी तो कोई भी यह मानने को तैयार नहीं था कि ये टीम खिताब जीत पाएगी. पर भारत की टीम ने उस समय इतिहास रचा था जिसमें कपिल देव के योगदान को कोई भी कभी भुला नहीं सकता.
लेकिन पूरे टूर्नामेंट टीम ने अच्छा प्रदर्शन किया और फाइनल में चैंपियन वेस्टइंडीज़ को मात दी. फाइनल में भारत ने 183 रन बनाए थे और वेस्टइंडीज की टीम मात्र 140 रन ही बना पाई थी. यह फाइनल 25 जून 1983 को खेला गया था.
जैसा की सभी जानते हैं कल भारत की बेटी हरमनप्रीत की यह पारी महिला वर्ल्ड कप के नॉकआउट मैच की सबसे बड़ी पारी है. उनकी पारी के दम पर भारत ने 42 ओवरों के मैच में 4 विकेट पर 281 रनों का स्कोर खड़ा किया वहीं ऑस्ट्रेलिया की पूरी टीम 245 रन आउट हो गई.और भारत को 36 रनों से जीत मिली.
वर्ल्ड कप नॉक आउट में ऑस्ट्रेलिया के खिलाफ हरमनप्रीत धमाके से ऐसा लगा कि 34 साल बाद कपिल देव की पारी फिर जिंदा हो उठी है. कपिल देव ने भी 1983 के वर्ल्ड कप भारत की खराब हालत में 138 गेंदों में 175 रनों की नाबाद पारी खेली थी.